**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2016. május 12-I RENDES ÜLÉSÉRŐL.**

 **Rendelet:**

 **6/2016. (V.25.)**

 **Határozatok:**

 **22/2016. (V. 12.)**

 **23/2016. (V.12.)**

 **24/2016. (V. 12.)**

 **25/2016. (V. 12.)**

 **26/2016. (V. 12.)**

 **27/2016. (V. 12.)**

 **28/2016. (V. 12.)**

 **29/2016. (V.12.)**

 **30/2016. (V.12.)**

 **31/2016. (V.12.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2016. május 12-i rendes üléséről.

Jelen vannak: Tóth Istvánné polgármester, Bogár István, Dormán Jenő,

 Sipos László, Patakiné Sümegi Mária Erzsébet, Vizlendvai László képviselők,

 Fazekas István jegyző, Gombosné Bencze Ildikó pénzügyi csoportvezető,

 Darabos Balázsné jegyzőkönyvvezető.

Távol volt: Simon Viktória képviselő

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Patakiné Sümegi Mária Erzsébet és Sipos László képviselőket.

Tóth Istvánné polgármester javaslatot tett az ülés napirendjére.

**N A P I R E N D:**

1. Az önkormányzat 2015. évi zárszámadása

Előadó: Tóth Istvánné polgármester

**2.** Útfelújításra érkezett ajánlatokról döntés

 Előadó: Tóth Istvánné polgármester

**3.** Döntés pályázatok beadásáról

 Előadó: Tóth Istvánné polgármester

**4**. Gyermekjóléti és gyermekvédelmi feladatok ellátásának értékelése

Előadó: Tóth Istvánné polgármester

**5**. Egyéb ügyek

**Zárt ülés:**

 **6.** A polgármester beszámolója az elmúlt ülés óta polgármesteri hatáskörben hozott

 döntésekről

 Előadó: Tóth Istvánné polgármester

A napirendi javaslatot a képviselőtestület tagjai egyhangúlag elfogadták.

1./ **Az önkormányzat 2015. évi zárszámadása**

 Előadó: Tóth Istvánné polgármester

/ Írásos előterjesztés a jegyzőkönyv melléklete./

Tóth Istvánné polgármester kérte Gombosné Bencze Ildikó pénzügyi csoportvezetőt, hogy az előterjesztése vonatkozóan ha van kiegészítése mondja el.

Gombosné Bencze Ildikó elmondta, hogy az előterjesztés részletesen tartalmazza az elmúlt évi kiadásokat és bevételeket is. Adókintlévősége az önkormányzatnak nem jelentős, valamint lényegesen sikerült csökkenteni az étkezési díj kintlévőséget. Az étkezési díj tartozások rendezésében nagy segítséget kaptak a Csukás István Általános Iskola igazgatójától is.

Vizlendvai László megérkezett az ülésre

Sipos László a bizottság részletesen átbeszélte az előterjesztést. A kérdésekre a választ megkapták. A bizottság részéről az elfogadást javasolják.

Szavazásra került sor, amelynek eredményeként a képviselőtestület 5 igen 1 tartózkodással a következő rendeletet alkotta:

**Teskánd Község Önkormányzata 6/2016. (V. 25.) önkormányzati rendelete**

/ Az önkormányzat 2015. évi zárszámadásáról szóló rendelet a jegyzőkönyv melléklete./

2./ **Útfelújításra érkezett ajánlatokról döntés**

 Előadó: Tóth Istvánné polgármester

Tóth Istvánné polgármester elmondta, hogy az ajánlatokat a képviselőtestület tagjai megkapták. A mai napon kapott még egy ajánlatot BRF Kft-től, amelynek összege 8.246.025 Ft +ÁFA.

A Strabag Kft. nem kívánt ajánlatot adni. A Mátyás király utcában az út tulajdonosainak a hozzájárulást kiküldték, az út területének az önkormányzat javásra történő térítésmentes átadásához hozzájárulnak. 1 tulajdonostól nem érkezett válasz. Ebben az esetben a tulajdonostól lehet kérni hozzájárulást az út felújítására. A COLAS Kft. és a Sprint Kft. ajánlatát a bizottság megtárgyalta. A bizottság javaslata, hogy a Sprint Kft-t bízzák meg a munkák elvégzésével.

Vizlendvai László ha a Sprint Kft. már dolgozott az önkormányzatnak és elégedettek voltak vele akkor őket bízzák meg.

Sipos László lehet-e kérni műszaki ellenőrt, hogy az esetleges szakmai hibákat ne saját zsebből kelljen javítani? A Zalaber Kft. bonyolította a munkát garanciát is vállaljon és védje az önkormányzat érdekeit.

Tóth Istvánné polgármester a Zalaber Kft. volt megbízva műszaki ellenőrzésre a kerékpárút építésnél a sportöltöző felújításánál és a Kemence-ház építésénél is.

Bogár István van-e kötve szerződés műszaki ellenőrzésre ?

Tóth Istvánné polgármester elmondta, hogy jelenleg nincs műszaki ellenőrzésre szerződés kötve.

Sipos László most nem lenne szerencsés más műszaki ellenőrt megbízni, hiszen az ajánlatkérést is a Zalaber Kft. állította össze. Javasolta, hogy a műszaki ellenőrzési szerződést kössék meg.

Szavazásra került sor, amelynek eredményeként a képviselőtestület egyhangúlag / 6 igen szavazattal/ a következő határozatot hozta:

**Teskánd Község Önkormányzata 22/2016. (V. 12.) számú határozata**

Teskánd Község Önkormányzat Képviselőtestülete a községben elvégzendő útfelújítási munkák elvégzésével - 8.599.016,- Ft bruttó ajánlata alapján – a Sprint Kft-t bízza meg.

A munkák műszaki ellenőrzésére szerződést köt a Zalaber Kft-vel.

3./ **Döntés pályázatok beadásáról**

 Előadó: Tóth Istvánné polgármester

a./ pályázat

Tóth Istvánné polgármester elmondta, hogy az elmúlt ülésen olyan határozatot hozta, hogy RF Consulting Kft-t megbízzák a hivatal épületének felújításához TOP pályázat beadására.

A Kft. az adatszolgáltatás után nem javasolta a pályázat beadását, mivel a kiírási feltételeknek nem felel meg.

Jelent meg egy újabb pályázati lehetőség az önkormányzati feladat ellátásra szolgáló épületek felújítására vonatkozóan. Ezen pályázat keretében a pályázat benyújtható lenne 15 %-ék önerő biztosítása mellett. Az elmúlt évben is adtak be ilyen pályázatot, javasolta, hogy a tavalyi pályázat szerint újra adják be ezt a pályázatot.

Sipos László a pályázat beadását javasolta.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 23/2016. (V. 12.) számú határozata**

Teskánd Képviselő-testülete a Magyarország 2016. évi központi költségvetéséről szóló 2015. évi C. törvény 3. melléklet II. 3. pont ad) pont szerinti Önkormányzati feladatellátást szolgáló fejlesztések pályázati célra támogatási igényt nyújt be a Közös Önkormányzat Székhely Hivatala (8991. Teskánd, Rákóczi u. 3. hrsz.: 82/4) épületének fejlesztésére, felújítására.

Az önkormányzat által vállalt önerő: 2.727.960,- Ft

Teskánd Község Önkormányzat az önerőt a 2016. évi költségvetésében biztosítja.

A képviselő-testület felhatalmazza Tóth István Jánosné polgármestert a pályázat benyújtására.

Határidő: folyamatos.

Felelős: Tóth István Jánosné polgármester.

b./ Szociális támogatás pályázat

Tóth Istvánné polgármester elmondta, hogy szociális támogatás pályázati kiírás is jelent meg. A pályázat beadásának későbbi határideje van. A pályázat elkészítésén jelenleg dolgoznak.

c. TAO pályázat

Tóth Istvánné polgármester a TAO pályázathoz az önrész 2.997.010,- Ft, amelyet az önkormányzatnak kellene biztosítani.

Bogár István a támogatást úgy lehetne biztosítani, hogy ne egy pénzügyi évet terhelne. December 31-ig a felújítást tudnák elvégezni és 2017. június 30-ig a pályavilágítást. Ilyen ütemezésben el tudnának számolni.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 24/2016. (V. 12.) számú határozata**

Teskánd Község Önkormányzat Képviselőtestülete a TAO pályázathoz 2016. évben 1.391.66,- Ft, 2017. évben 1.605.344,- Ft önrészt biztosít.

4./ **Gyermekjóléti és gyermekvédelmi feladatok ellátásának értékelése**

 Előadó: Tóth Istvánné polgármester

/ Írásos előterjesztés a jegyzőkönyv melléklete./

Az előterjesztéshez hozzászólás nem volt, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 25/2016. (V. 12.) számú határozata**

Teskánd Község Önkormányzat Képviselőtestülete a gyermekjóléti és gyermekvédelmi feladatok ellátásának 2015. évi értékelését elfogadja.

5./ **Egyéb ügyek**

a./ MAXIMA Életmód Klub támogatás kérelme

Tóth Istvánné polgármester ismertette a kérelmet, amelyet a bizottság is támogatott. Elmondta,hogy az elmúlt évben 70.000,- Ft támogatást biztosítottak. Javasolta, hogy az idei évben is ezt a támogatást adják.

A javaslatot a képviselőtestület tagjai támogatták.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 26/2016. (V. 12.) számú határozata**

Teskánd Község Önkormányzat Képviselőtestülete 70.000,- Ft támogatást biztosít a Maxima Életmód Klubnak.

b./ Medikopter Alapítvány kérelme

Tóth Istvánné polgármester ismertette a kérelmet. Kérte, hogy a támogatás összegéről döntsenek.

Bogár István 20.000,- Ft támogatást javasolt.

Vizlendvai László 10.000,- Ft támogatást javasolta.

Patakiné Sümegi Mária Erzsébet a bizottság is 20.000,- Ft támogatást javasolt.

Tóth Istvánné polgármester szavazásra tette fel a 20.000,- Ft-os javaslatot, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 27/2016. (V. 12.) számú határozata**

Teskánd Község Önkormányzat Képviselőtestülete a Medikopter Alapítvány részére 20.000,- Ft támogatást biztosít.

c./ Autista Sérültekért Zalában Alapítvány kérelme

Tóth Istvánné polgármester a bizottság 50.000,- Ft támogatást javasolt.

Szavazásra került sor, a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 28/2016. (V. 12.) számú határozata**

Teskánd Község Önkormányzat Képviselőtestülete az Autista Sérültekért Zalában Alapítvány részére 50.000,- Ft támogatást állapít meg.

d./

Tóth Istvánné polgármester az elmúlt ülés óta történt fontosabb eseményekről számolt be:

- a Kemence-ház szigetelésére árajánlatot kapott Tőzsér Árpád vállalkozótól. A préselt lemezzel történő szigetelés 250.000,- Ft-ba kerülne.

Sipos László: az Akvaszik Kft.-től is kérjenek árajánlatot.

Tóth Istvánné polgármester elmondta, hogy a héten lesz más kivitelezőtől is árajánlat.

Tóth Istvánné polgármester

- a régi templom megvásárlása ügyében beszélt a püspök úrral, javaslata, hogy először a helyi egyházközséggel egyeztessenek és a konkrét javaslattal keressék meg.

A bölcsődét az iskolából ki kellene hozni, és ebben az épületben elhelyezni. Boncodfölde polgármestere is fontosnak tartja, hogy legyen bölcsőde és arról is tárgyalhatnának, hogy közösen vásárolnák meg az ingatlan a két önkormányzat.

Sipos László amennyiben van lehetőség jó lenne saját erőből megvásárolni az ingatlant.

Bogár István végső megoldás legyen, hogy más települést vonjanak be.

Tóth Istvánné polgármester valóban jobb lenne ha működéshez kérnének támogatást.

Javasolta, hogy a vételi szándékról tárgyaljanak az egyházközséggel.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 29/2016. (V. 12.) számú határozata**

Teskánd Község Önkormányzat Képviselőtestülete felhatalmazza Tóth István Jánosné polgármestert, hogy a régi óvoda tulajdonjogának megszerzése érdekében tárgyalásokat folytasson a helyi egyházközséggel.

Zalavíz fejlesztési terv

Tóth Istvánné polgármester ismertette a Zalavíz Zrt. levelét, amelyben fejlesztésként az Alsómező utca szennyvízproblémájának megoldása szerepel fejlesztésként az idei évben 11.000.000,- Ft összegben. Az a kérdés, hogy ezt a fejlesztést a Zalavíz Zrt. valósítsa meg, vagy pedig más vállalkozónak adják ki.

Bogár István javasolta, hogy a Zalavíz Zrt.-t bízzák meg a kivitelezéssel.

Gombosné Bencze Ildikó pénzügyi csoportvezető a Zalavíz Zrt-vel tárgyaljanak a fizetésről. Az önkormányzat idei évi költségvetésében ez az összeg nem szerepel.

Sipos László ezt a kivitelezést nem lehet-e kitolni ?

Tóth Istvánné ez a lakóknak már régóta probléma hiszen egyedi átemelők vannak és nagyon sokszor van dugulás.

Javasolta, hogy a Zalavíz Zrt.-t bízzák meg a munka elvégzésével.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 30/2016. (V. 12.) számú határozata**

Teskánd Község Önkormányzat Képviselőtestülete a Zalavíz Zrt.-t bízza meg Teskánd, Alsómező u. szennyvíz kiváltási munkáival.

Zalavíz 2016. évi használati díj megállapodás

Gombosné Bencze Ildikó pénzügyi csoportvezető ismertette a pénzeszköz átadási megállapodást a víziközmű fejlesztésére vonatkozóan. Kérte, hogy az önkormányzat a megállapodást fogadja el.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 31/2016. (V. 12.) számú határozata**

Teskánd Község Önkormányzat Képviselőtestülete a víziközmű fejlesztésére a pénzeszköz átadási megállapodást elfogadja.

Tóth Istvánné polgármester helyszíni szemle során a Magyar Közút Nonprofit Kft-vel bejárásra került sor a temetőnél és téglagyárnál lévő közút melletti árkok tisztítása kapcsán. A munkákat a Kft. június végéig el fogja végezni.

- Németh István vízelvezetési problémájának megoldása ügyében Sipos László képviselő volt megbízva tárgyalással. Kérdése, hogy sikerült-e valamilyen megoldásra jutni?

Sipos László az árkot megnézték és fényképeket is készítettek róla. Esős időszakban is nézték az árkot víz nagyon nem folyt benne a fű azonban nagy volt. Fő problémája a tulajdonosnak, hogy a kerítését elmossa víz, amelyet az árok szélére épített. Az árok végén a lejtés valószínű, hogy nem megfelelő ki kellene húzni az árkot, vagy talán a mederlapos megoldás jöhetne szóba.

Tóth Istvánné polgármester a Sprint Kft. szakembereivel is megnézeti az árkot és kér megoldási javaslatot.

Dormán Jenő ha térképen nincs árok akkor ne foglalkozzanak vele.

Bogár István az árok nem az önkormányzat tulajdona erre ne költsenek. A települése több ilyen probléma is van.

Tóth Istvánné polgármester elmondta, hogy a kerékpárút építés pénzügyi lezárása megtörtént.

2014. decemberében kaptak egy értesítést, hogy a közbeszerzésnél szabálytalanság történt.

A referencia igazolást nem a beruházó írta alá, hanem a műszaki ellenőr.

2015. január 15-én elküldésre került a megváltoztatására vonatkozóan a kérelem, hiszen kisebb szabálytalanság merült fel. Szinte egy év elmúltával 2016. január 5-én megállapították, hogy a szabálytalanság fenn áll, mert nem a kormányrendelet alapján jártak el. Ezt megfellebbezték és április 11-én kapott határozat alapján a szabálytalansági eljárás helybenhagyásra került és 5 % bírság kiszabására került sor. A válasz levélben azt írták, hogy szabálytalanság esetében a határidő nem releváns.

A Zalaber Kft. ügyvezetőjével Soós Zoltánnal tárgyalt azt hogy a cég felelősség biztosításába ez bele tartozik-e most vizsgálják.

Dormán Jenő fizesse meg a kárt a szakember aki ezt okozta.

Tóth Istvánné méltánytalannak tartja ezt az eljárást.

Vizlendvai László ezt be fogják hajtani.

Bogár István a Zalaber Kft-vel kötött szerződésben szerepel-e ki vállalja ilyen esetben a felelősséget?

Tóth Istvánné polgármester a szerződésben az szerepel, hogy a Zalaber Kft. végzi a közbeszerzést.

Bogár István várják meg a Zalaber Kft. biztosítása mire terjed ki.

Patakiné Sümegi Mária Erzsébet az elvárás, hogy a műszaki ellenőrnek legyen felelősség biztosítása.

Tóth Istvánné polgármester:

Május 29-ére tervezik a Hősök Napját

Május 19-én tájékoztató lesz a hitel lehetőségekről és pályázatokról

Falunap július 16. 17., a főzőversenyt egy kicsit lehet, hogy átszervezik, minden csapat kapna 2 kg combot és Göcsej tájegységi ételt kell készíteni.

Bogár István labdarúgó háló építése a kerékpárút mellett folyamatban van, a szikkasztó árok kavicsozását el kellene végeztetni.

Tóth Istvánné polgármester az útfelújítások során a kivitelezővel a kavicsoztatást elvégezteti.

Vizlendvai László a kerékpár útra a traktorok felhordják a sarat és a kavicsot ez balesetveszélyt okozhat.

Tóth Istvánné polgármester valamilyen megoldást keresnek erre.

A következő 6./ napirendi pontot a képviselőtestület zárt ülés keretében tárgyalta.

 Kmf.

**Tóth Istvánné Fazekas István**

**polgármester jegyző**

 Patakiné Sümegi Mária Erzsébet Sipos László

 jegyzőkönyv-hitelesítők